ক্ষুধা, দারিদ্র্য, অস্বাস্থ্য, অশিা, ধর্মান্ধতা, কুসংস্কার, সন্ত্রাস, দুর্নীতি, সাংস্কৃতিক ও সামাজিক বন্ধ্যত্ম, শোষণ, আগ্রাসন, আত্মপ্রবঞ্চনা আমাদের সমাজে পূর্ণমাত্রায় বিদ্যমান। অন্যদিকে কথিত বিশ্বায়ন বা ভুবনীকরণ এবং বিশ্ব বাণিজ্য সংস্থা বর্তমানে আমাদের অর্থনীতি, সংস্কৃতি, স্বকীয়তা, জাতীয়তাবোধ ও স্ব্বাধীনভাবে বেড়ে ওঠাকে বিলুপ্ত করতে বদ্ধপরিকর। যদিও উপনিবেশের শৃঙ্খল থেকে মুক্ত হয়ে আমরা নিজেদের স্বাধীন বলে মনে করছি, তবু নির্মম সত্য এই যে, দৃশ্যমান উপনিবেশবাদী শক্তির চেয়েও নির্মম ও ভয়াবহ নব্য উপনিবেশবাদ ও সাম্রাজ্যবাদী অদৃশ্য শক্তি আজ আমাদের তার শৃঙ্খলে আষ্টেপৃষ্ঠে বন্দি করে ফেলেছে। সাম্রাজ্যবাদের পুঁজি, প্রচার মাধ্যম, অবাধ বাণিজ্য, সামরিক ও বুদ্ধিবৃত্তিক মতা, সাহায্য কৌশল এবং দেশীয় লুটেরাদের দ্বারা পরিচালিত শোষণ প্রক্রিয়া খুবই সূক্ষ্ম এবং আশ্চর্য মতাসম্পন্ন। আর এ প্রক্রিয়াকে এমনই মানবিক গুণসম্পন্ন বলে প্রতীয়মান করানো হচ্ছে যে, এর বিরোধিতা করা যেন তথাকথিত গণতন্ত্র বা প্রগতিরই বিরুদ্ধতা।